cyanic-selkie/wikianc huggingface dataset:
แดน เบิร์น
ฟูลัม
เมื่อวันที่ 25 กันยายน ค.ศ. 2012 เบิร์นเข้าร่วมทีม โยวิลทาวน์ สโมสรใน ลีกวัน ด้วยสัญญายืมตัว 4 วันต่อมา เขาได้ประเดิมสนามเจอกับ เพรสตันนอร์ทเอนด์ เบิร์นเตะเข้าประตูตัวเองให้เพรสตันในนาทีที่ 86 แต่จากนั้นเขาก็ทำประตูแรกให้ทีมได้ในนาทีต่อมา แต่ในที่สุดโยวิลก็แพ้ 2-3 เบิร์นเข้ามาเป็นเซ็นเตอร์แบ็คตัวจริงในทีมชุดใหญ่ที่ โยวิลทาวน์ และได้รับการต่อสัญญายืมตัวกับสโมสรถึง 2 ครั้ง เมื่อวันที่ 23 ตุลาคม ฟูลัมยืนยันว่าสัญญายืมตัวของเบิร์นกับโยวิลได้ขยายออกไปจนถึงวันที่ 20 พฤศจิกายน ค.ศ. 2012
หลังโดนแบน 3 นัด เบิร์นกลับคืนสู่ทีมชุดใหญ่ โดยเล่นในเลกแรกของเพลย์ออฟ แพ้ เชฟฟีลด์ยูไนเต็ด 0-1 เบิร์นช่วยให้สโมสรเอาชนะในเลกที่สองด้วยชัยชนะ 2-1 เบิร์นทำประตูที่เวมบลีย์ให้กับโยวิลระหว่าง เพลย์ออฟลีกวัน รอบชิงชนะเลิศ 2013 ซึ่งทำให้โยวิลทาวน์เลื่อนชั้นสู่ อีเอฟแอลแชมเปียนชิป เป็นครั้งแรกในประวัติศาสตร์ของพวกเขา เบิร์นกลับมาฟูลัมโดยลงเล่น 41 นัดให้โยวิลและทำไป 3 ประตู
ก่อนฤดูกาล 2013-14 เบิร์นกล่าวว่าเขากระตือรือร้นที่จะกลับไปโยวิลทาวน์ อย่างไรก็ตาม เมื่อวันที่ 3 กรกฎาคม ค.ศ. 2013 เบิร์นได้เซ็นสัญญาฉบับใหม่กับฟูลัม โดยปล่อยให้เขาอยู่ที่สโมสรจนถึงปี 2015 เป็นอย่างน้อย ขณะเดียวกันก็ย้ายไปเล่นให้ เบอร์มิงแฮมซิตี ทีมในลีกแชมเปียนชิปแบบยืมตัวตลอดฤดูกาล เขาประเดิมสนามในเกมที่แพ้วัตฟอร์ด 0-1 เมื่อวันที่ 3 สิงหาคม ค.ศ. 2013 และยังคงเป็นผู้เล่นตัวจริงของทีม เขาทำประตูแรกให้กับสโมสรจากลูกครอสของ พอล แคดดิส เขาทำประตูได้อีกในเกม ลีกคัพ รอบ 3 เมื่อวันที่ 25 กันยายน ที่เบอร์มิงแฮมเอาชนะ สวอนซีซิตี 3-1
ฟูลัมเรียกตัวเบิร์นได้ในวันที่ 2 มกราคม ค.ศ. 2014 หลังจากถูกเรียกตัว เบิร์นได้ประเดิมสนามให้กับทีมชุดใหญ่เมื่อวันที่ 4 มกราคม ค.ศ. 2014 ในการแข่งขันเอฟเอคัพ รอบ 3 กับ นอริชซิตี ที่ แคร์โรว์โรด หลังเกมกับนอริช ผู้จัดการทีมฟูลัมในเวลานั้น เรเน มิวเลนสตีน อดีตผู้ช่วยเซอร์ อเล็กซ์ เฟอร์กูสัน กล่าวว่าเขาคาดว่าเบิร์นจะกลับไปเล่นให้เบอร์มิงแฮมซิตี แบบยืมตัวเป็นครั้งที่ 2 แต่การย้ายทีมจะไม่เกิดขึ้น
จากนั้นเบิร์นก็ประเดิมสนามในพรีเมียร์ลีกโดยแพ้อาร์เซนอล 0-2 เมื่อวันที่ 18 มกราคม ค.ศ. 2014 หลังการแข่งขัน มิวเลนสตีนยกย่องผลงานของเบิร์น เบิร์นได้ลงเล่นให้ทีมชุดใหญ่จำนวนหนึ่งจนกระทั่งเขาได้รับบาดเจ็บที่กล้ามเนื้อ หลังจากที่หายไปนานหลายสัปดาห์ เบิร์นกลับมาสู่ทีมชุดใหญ่ในวันเสาร์ที่ 3 พฤษภาคม ค.ศ. 2014 ลงเล่น 58 นาที โดยพ่าย สโตกซิตี 1-4 ซึ่งส่งผลให้สโมสรตกชั้นสู่แชมเปียนชิปในฤดูกาลหน้า
ในฤดูกาล 2015-16 เบิร์นแอสซิสต์ให้ คอลีย์ วูดโรว์ ทำประตูในนาทีสุดท้ายในเกมที่เสมอกับ ฮัดเดอส์ฟีลด์ทาวน์ 1-1 เมื่อวันที่ 22 สิงหาคม ค.ศ. 2015 หลังการแข่งขัน เบิร์นได้รับการเสนอชื่อให้เป็น แมนออฟเดอะแมตช์ จากแฟน ๆ ในเกมที่เสมอ มิดเดิลส์เบรอ 0-0 เมื่อวันที่ 17 ตุลาคม ค.ศ. 2015 เบิร์นได้ร่วมมือกับ ริชาร์ด สเตียร์แมน ซึ่งเป็นคู่หูเซ็นเตอร์แบ็คของเขารักษาสกอร์ 0-0 ไว้ได้และ เบิร์น ก็ได้รับเลือกให้เป็น แมนออฟเดอะแมตช์ ไม่นานเบิร์นก็เสียตำแหน่งผู้เล่นตัวจริงภายใต้ผู้จัดการทีมชั่วคราว ปีเตอร์ แกรนท์ แต่ในไม่ช้าเขาก็สามารถกลับมาเป็นผู้เล่นตัวจริงได้ภายใต้การคุมทีมของ สจวร์ต เกรย์ และ สลาวิซา โยคาโนวิช สโมสรได้เริ่มการเจรจาสัญญากับเบิร์น เบิร์นช่วยให้สโมสรรักษาสถานะทีมในลีกแชมเปียนชิปไว้ได้ในฤดูกาลหน้าเมื่อพวกเขาจบอันดับที่ 20 และลงเล่น 35 นัดในทุกรายการ
เมื่อจบฤดูกาล 2015-16 เบิร์นได้รับการปล่อยตัวจากสโมสรหลังจากสัญญาของเขาสิ้นสุดลง
วีแกนแอทเลติก
เบิร์นเซ็นสัญญาสามปีกับ วีแกนแอทเลติก ซึ่งเลื่อนชั้นกลับสู่ลีกแชมเปียนชิป เพื่อเริ่มต้นใหม่หลังจากที่สัญญาของเขากับฟูลัมหมดลงเมื่อจบฤดูกาล 2015-16 เขาได้รับเสื้อหมายเลข 33 ซึ่งเขาก็สวมเสื้อหมายเลขนี้เมื่อย้ายมานิวคาสเซิลยูไนเต็ดด้วย
เบิร์นได้ประเดิมสนามให้กับวีแกนแอทเลติกในเกมเปิดฤดูกาล โดยแพ้ บริสตอลซิตี 1-2 เบิร์นกลายเป็นหนึ่งในนักฟุตบอลที่โดดเด่นในทีมและได้รับรางวัลนักเตะยอดเยี่ยมแห่งปีของสโมสร เขาทำประตูแรกให้กับวีแกนในการเอาชนะ เบอร์มิงแฮมซิตี ต้นสังกัดเก่าของเขา 1-0 เมื่อวันที่ 7 มีนาคม ค.ศ. 2017
ไบรตันแอนด์โฮฟอัลเบียน
เบิร์นเซ็นสัญญา 4 ปีกับสโมสรในพรีเมียร์ลีก ไบรตันแอนด์โฮฟอัลเบียน เมื่อวันที่ 9 สิงหาคม ค.ศ. 2018 โดยไม่เปิดเผยค่าตัว เขาถูกยืมกลับไปที่ วีแกนแอทเลติก จนถึงเดือนมกราคม ค.ศ. 2019
เบิร์นกลับมาที่ไบรท์ตันหลังจากถูกยืมตัว และเปิดตัวเมื่อวันที่ 26 มกราคม ในเกมเอฟเอ คัพ รอบสามกับเวสต์บรอมวิช อัลเบี้ยน; การแข่งขันจบลงแบบไร้สกอร์ และเบิร์นได้รับเลือกให้เป็นแมนออฟเดอะแมตช์ เขาลงเล่นเป็นตัวจริงอีก 2 นัด ทั้งในเอฟเอ คัพ และนัดเปิดตัวกับสโมสรในวันเปิดฤดูกาล 2019-20 ที่ไปเยือน วัตฟอร์ด โดยเล่นในตำแหน่งแบ็คทรีร่วมกับ ลูอิส ดังค์ และ เชน ดัฟฟี ตามรายงานของ Telegraph เขาทำได้ยอดเยี่ยมเมื่อ Albion ชนะ 3-0 เขายังคงเป็นผู้เล่นตัวจริง และภายในสิ้นปี เขาเป็นผู้เล่นของไบรท์ตันเพียงคนเดียวที่ลงเล่นทุกนาทีในพรีเมียร์ลีก ในวันพฤหัสบดีที่ 1 มกราคม ค.ศ. 2020 เขากระดูกไหปลาร้าหักหลังจากชนกับ รีซ เจมส์ ของ เชลซี ทำให้เขาต้องเข้ารับการผ่าตัด และเขาสามารถกลับมาลงสนามได้ในวันจันทร์ที่ 8 กุมภาพันธ์
ในวันเสาร์ที่ 2 มกราคม ค.ศ. 2021 เบิร์นยิงเข้าประตูตัวเอง เสียจุดโทษ และได้รับใบเหลืองในเกมที่ไบรท์ตันตามหลัง 1-3 ก่อนคว้าแต้มสำคัญในเกมเสมอกับวูล์ฟแฮมป์ตัน 3-3 เบิร์นลงเล่นในชัยชนะ 1-0 ของไบรตันเหนือแชมป์เก่าจากฤดูกาลที่แล้วอย่าง ลิเวอร์พูล เมื่อวันพุธที่ 3 กุมภาพันธ์ ซึ่งเป็นชัยชนะในลีกครั้งแรกของพวกเขาที่ แอนฟิลด์ นับตั้งแต่ปี ค.ศ. 1982 ในวันอังคารที่ 18 พฤษภาคม ค.ศ. 2021 โดยมีแฟนบอลกลับมาที่สนามฟุตบอล เบิร์นยิงประตูแรกของเขาให้ไบรตันในเกมเหย้าที่เอาชนะ แชมป์ลีกฤดูกาลนี้ แมนเชสเตอร์ซิตี 3-2 โดยประตูชัยของ เบิร์น ทำให้ทีมนกนางนวลคว้าชัยชนะเหนือซิตีเป็นครั้งแรกนับตั้งแต่ปี ค.ศ. 1981
เบิร์นเป็นกัปตันทีมอัลเบียนเป็นครั้งแรกในเกมที่เปิดบ้านแพ้ วุลเวอร์แฮมป์ตันวอนเดอเรอส์ 0-1 เมื่อวันพุธที่ 15 ธันวาคม ค.ศ. 2021 ส่วนประตูที่สองของเขากับอัลเบียน เป็นลูกโหม่งหลังเกมเยือนเอฟเวอร์ตันในวันอาทิตย์ที่ 2 มกราคม ค.ศ. 2022 ก่อนที่พวกเขาจะชนะ 3-2
นิวคาสเซิลยูไนเต็ด
เมื่อวันศุกร์ที่ 28 มกราคม ค.ศ. 2022 ไบรท์ตันปฏิเสธข้อเสนอราคา 7 ล้านปอนด์สำหรับเบิร์นจาก นิวคาสเซิลยูไนเต็ด สโมสรที่เขาสนับสนุนและเล่นให้ตอนเป็นเด็กซึ่งมีกลุ่มทุนจากซาอุดีอาระเบียเข้ามาครอบครองสโมสร สองวันต่อมา มีการตกลงค่าตัวที่ 13 ล้านปอนด์ และเบิร์นเซ็นสัญญา 2 ปีครึ่งกับนิวคาสเซิลในวันจันทร์ที่ 31 มกราคม ซึ่งเป็นวันที่ตลาดซื้อขายนักเตะปิดตัวลง เขาประเดิมสนามในวันอาทิตย์ที่ 13 กุมภาพันธ์ โดยมี ฟาเบียน ชาร์ เป็นคู่หูเซ็นเตอร์แบ็กคนใหม่ในชัยชนะ 1-0 ที่บ้านเหนือ แอสตันวิลลา และได้รับการเสนอชื่อให้เป็นแมนออฟเดอะแมตช์ของ สกาย สปอร์ตส์ ตามคำกล่าวของ แกรี เนวิล อดีตแบ็กซ้ายในตำนานของแมนเชสเตอร์ ยูไนเต็ด ผู้วิจารณ์ของสกาย สปอร์ตส์ กล่าวว่า "[เบิร์น] ผลงานทั้งหมดของเขาดีมาก ๆ โดยเฉพาะอย่างยิ่งการโหม่งบอลของเขา
เปาโล ดา ซิลบา
เปาโล เซซาร์ ดา ซิลบา บาร์ริโอส (Paulo César da Silva Barrios; เกิด 1 กุมภาพันธ์ ค.ศ. 1980) เป็นนักฟุตบอลชาวปารากวัยเล่นในตำแหน่งเซ็นเตอร์แบ็กให้กับสโมสร 12 de Octubre ในปารากวัย ก่อนหน้านี้ เขาเคยเล่นฟุตบอลในลีกสูงสุดของปารากวัย อิตาลี อาร์เจนตินา อังกฤษ และสเปน
เขาลงเล่นให้กับทีมชาติปารากวัยมาตั้งแต่ ค.ศ. 2000 และเป็นผู้เล่นที่ลงเล่นให้กับทีมชาติปารากวัยมากที่สุด โดยลงเล่นไปแล้วมากกว่าร้อยนัด เขาลงเล่นในฟุตบอลโลกสองครั้งและโกปาอาเมริกาอีกสามครั้ง ผลงานที่ดีที่สุดคือการจบด้วยรองแชมป์ในโกปาอาเมริกา 2011
คำสั่งคอมมานโด
คำสั่งคอมมานโด (Kommandobefehl) เป็นคำสั่งที่ได้ถ่ายทอดโดยอดอล์ฟ ฮิตเลอร์ เมื่อวันที่ 18 ตุลาคม ค.ศ. 1942 ได้ประกาศว่า เมื่อหน่วยรบคอมมานโดของฝ่ายสัมพันธมิตรทั้งหมดได้เผชิญหน้ากับกองกำลังเยอรมันในยุโรปและแอฟริกาสมควรจะต้องถูกสังหารทันทีโดยไม่ต้องขึ้นศาล แม้พวกเขาจะอยู่ในชุดเครื่องแบบที่เหมาะสมหรือได้พยายามที่จะยอมจำนน หน่วยคอมมานโดหรือกลุ่มขนาดเล็กของหน่วยคอมมานหรือหน่วยที่มีลักษณะคล้ายคลึง, สายลับ, และผู้ก่อวินาศกรรมไม่ได้อยู่ในเครื่องแบบที่เหมาะสมซึ่งได้ตกอยู่ในเงื้อมมือของกองกำลังทหารเยอรมันโดยวิธีการอื่นๆนอกเหนือจากการสู้รบโดยตรง (ผ่านทางตำรวจในดินแดนที่ยึดครอง,สำหรับตัวอย่าง),จะถูกมอบทันทีให้กับหน่วยซีแชร์ไฮท์สดีนสท์ (SD,หน่วยบริการความปลอดภัย) คำสั่งถูกใช้งานอย่างลับ ๆ โดยหากไม่ทำตามก็จะถือว่าเป็นความประมาทเลินเล่อซึ่งสามารถต้องโทษได้ตามกฎหมายทหารเยอรมัน นี่คือส่วนที่สองของข้อเท็จจริง "คำสั่งคอมมานโด", ผู้ที่เริ่มออกคำสั่งเป็นคนแรกโดยจอมพลแกร์ด ฟอน รุนด์ชเตดท์ เมื่อวันที่ 21 กรกฎาคม ค.ศ. 1942 ได้ประกาศว่า พลทหารโดดร่มที่จับกุมมาได้ควรจะส่งมอบทันทีให้กับหน่วยเกสตาโพ ภายหลังสงครามโลกครั้งที่สอง,ที่การพิจารณาคดีเนือร์นแบร์ก,คำสั่งคอมมานโดได้ถูกพบว่าเป็นการละเมิดกฏหมายสงครามโดยตรง,และเจ้าหน้าที่ทหารเยอรมันผู้ที่ได้ดำเนินการประหารชีวิตที่ผิดกฏหมายภายใต้คำสั่งคอมมานโดได้ถูกตัดสินว่ามีความผิดในข้อหาอาชญากรรมสงคราม
ประเพณีแต่งงานผี
ในประเพณีและวัฒนธรรมจีน หมิงฮุน เป็นประเพณีการสมรสให้แก่วิญญาณผู้ตายโดยฝ่ายใดฝ่ายหนึ่งอาจจะเสียชีวิตไปแล้วหรือยังอยู่ก็ได้  ต้นกำเนิดและที่มาของประเพณีทางโบราณคดีและประวัติศาสตร์นี้ยังไม่ปรากฏแน่ชัดว่าเริ่มปฏิบัติมาตั้งแต่สมัยใดและยังมีการปฏิบัติอยู่ในปัจจุบัน ในประเพณีและวัฒนธรรมของชนบทในไต้หวัน หากมีหญิงโสดเสียชีวิต ครอบครัวของผู้วายชนม์จะทิ้งซองแดงอันภายในใส่เงินสดและเล็บ เส้นผมของผู้ตายเอาไว้ และรอจนกว่าจะมีผู้ชายเดินมาเก็บซองนั้น ชายคนแรกที่หยิบได้ซองนั้นขึ้นมาจะเป็นเจ้าบ่าวของผู้วายชนม์และจะเป็นสิริมงคลแก่ทุกฝ่าย หากบุรุษผู้นั้นปฏิเสธไม่ยอมวิวาห์ด้วยแล้วจะเกิดเหตุการณ์โชคร้ายแก่บุรุษผู้นั้น
ในวัฒนธรรมร่วมสมัย
ภาพยนตร์แต่งงานกับผี ให้ความสำคัญกับการเริ่มต้นของเรื่องราวจากประเพณีนี้ ได้รับเลือกให้เป็นภาพยนตร์ปิดเทศกาลภาพยนตร์นานาชาติรางวัลม้าทองคำปีพุทธศักราช2565
ทูตแห่งเซารอน
ทูตแห่งเซารอน (Mouth of Sauron) คือตัวละครในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ ปรากฏในนวนิยายลอร์ดออฟเดอะริงส์ ตอน กษัตริย์คืนบัลลังก์ ในฐานะผู้เจรจาแห่งเซารอน (บทบาทของเขาถูกตัดออกจากภาพยนตร์หลัก)
ไป๋ ซินฮุ่ย
ไป๋ ซินฮุ่ย  (เกิด 23 ตุลาคม ค.ศ. 1982) เป็นนักแสดงและนางแบบชาวไต้หวัน
ทูตแห่งเซารอน
เขาคือชายผู้มีสายเลือดแห่งนูเมนอร์มืด ปรากฏตัวออกมาเพียงเวลาสั้น ๆ เพื่อมาต่อรองกับกองทัพแห่งตะวันตกหน้าประตูดำแห่งมอร์ดอร์ เขาพยายามเกลี้ยกล่อมให้อารากอร์นและแกนดาล์ฟยอมจำนนและให้เซารอนครอบครองมิดเดิลเอิร์ธ แต่แกนดาล์ฟปฏิเสธ ทูตแห่งเซารอนจึงนำกองทัพทั้งหมดออกจากมอร์ดอร์ เพื่อโจมตีพวกเขา
จวนซุน ชือ
จวนซุนซือ แซ่จวนซุน นามว่าซือ (จีน: 颛孙师; Pinyin: Zhuānsūn Shī) หรือ จื่อจัง (จีน: 子张; Pinyin: Zīzhāng) คนรัฐเฉิน (陈国人)  สมัยยุคปลายชุนชิว (春秋末年) จวนซุนซือ เป็น 1 ใน 72 ลูกศิษย์เอกของขงจื่อ มีอายุอ่อนกว่าขงจื่อ 48 ปี เป็นคนมีความสามารถสูง ตรงไปตรงมา ขงจื่อจึงวิจารณ์ว่า “จื่อจังนั้นมากเกิน ส่วนจื่อเซี่ยนั้นก็หย่อนเกิน”
23 กรกฎาคม
วันที่ 23 กรกฎาคม เป็นวันที่ 204 ของปี (วันที่ 205 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 161 วันในปีนั้น
จวนซุน ชือ
นอกจากจะรักการเรียนแล้ว จื่อจังยังมักจะตั้งคำถามไต่ถามขงจื่อเสมอ และทุกครั้งที่ขงจื่อตอบคำถามของจื่อจัง จื่อจังก็จะจดบันทึกอย่างตั้งใจ ซึ่งในคัมภีร์หลุนอีว์ （论语) ปรากฏคำถามของจื่อจัง คำตอบของขงจื่อ และบทสนทนาระหว่างขงจื่อ กับจื่อจัง ดังนี้
มาแยน
เมืองพี่น้อง
มาแยนเป็นเมืองพี่น้องกับเมืองดังนี้:
จักรพรรดิโกะ-ซางะ
จักรพรรดิโกะ-ซางะ (Emperor Go-Saga; 後嵯峨天皇;1 เมษายน ค.ศ. 1220 – 20 มีนาคม ค.ศ. 1272) จักรพรรดิญี่ปุ่น องค์ที่ 88 อันเนื่องมาจากการสืบราชสันตติวงศ์ตามโบราณราชประเพณี
รัชสมัยของพระองค์อยู่ใน ค.ศ. 1242–1246
พระราชวงศ์
ก่อนที่จักรพรรดิโกซางะจะขึ้นครองราชบัลลังก์ดอกเบญจมาศมีพระนามเดิมว่า เจ้าชายคุนิฮิโตะ (邦仁親王)
เป็นพระราชโอรสองค์ที่ 2 ใน จักรพรรดิสึชิมิกะโดะ
เหตุการณ์ในพระชนม์ชีพ
จักรพรรดิโกะ-ซะงะครองราชย์ระหว่างวันที่ 21 กุมภาพันธ์ ค.ศ. 1242 – 16 กุมภาพันธ์ ค.ศ. 1246
เนื่องจากการสวรรคตอย่างกะทันหันของ จักรพรรดิชิโจ โดยไร้รัชทายาทเหล่าขุนนางในราชสำนักที่นำโดย คุโจ มิชิอิเอะ ซึ่งเป็น เซ็สโซ ในรัชกาลก่อนได้สนับสนุน เจ้าชายทะดะนะริ (Imperial Prince Tadanari) พระราชโอรสของ จักรพรรดิจุนโตะกุ แต่ได้รับการปฏิเสธจากทาง รัฐบาลโชกุนคะมะกุระ ที่นำโดย โฮโจ ยะซุโตะกิ (Hojo Yasutoki) ชิกเก็ง หรือผู้สำเร็จราชการของโชกุนเนื่องจากพระราชบิดาของเจ้าชายมีส่วนร่วมใน สงครามปีโจคิว ซึ่งทางรัฐบาลโชกุนได้สนับสนุน เจ้าชายคุนิฮิโตะ พระราชโอรสใน จักรพรรดิสึชิมิกะโดะ พระชนมายุ 22 พรรษาซึ่งถูกเนรเทศไปอยู่ จังหวัดโทะซะ ตั้งแต่ทรงพระเยาว์ภายหลังจากสงครามปีโจคิวให้มารับราชสมบัติ
จักรพรรดิโกะ-ซะงะเสด็จสวรรคตเมื่อวันที่ 17 มีนาคม ค.ศ. 1272 ขณะพระชนม์ได้ 51 พรรษา
อ้างอิง
1220 1272
24 กรกฎาคม
วันที่ 24 กรกฎาคม เป็นวันที่ 205 ของปี (วันที่ 206 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 160 วันในปีนั้น
นูรฮายัต ฮิชัคมอซาร์
นูรฮายัต ฮิชัคมอซาร์ (Nurhayat Hiçyakmazer; 4 ตุลาคม ค.ศ. 1983 – ) เจ้าของฉายา พีรานเซส เซนา (Prenses Zeyna หมายถึง เจ้าหญิงนักรบซีนา) เป็นนักต่อสู้สายมวยสากล, มวยไทย และวูซูหญิงชาวตุรกี เธอเป็นสมาชิกของสโมสรกีฬาสตาร์อะคาเดมีในอาดานา ที่ซึ่งเธอได้รับการฝึกโดยฮาคาน ชาฮาเด
ชีวิตช่วงต้น
เธอเกิดเมื่อวันที่ 4 ตุลาคม ค.ศ. 1983 ที่อาดานาในฐานะลูกคนที่สองของพี่น้องสี่คน ด้วยแรงบันดาลใจจากลุงของเธอที่เป็นนักมวยสากล นูรฮายัต ฮิชัคมอซาร์ เริ่มการฝึกฝนมวยในปี ค.ศ. 1995 หลังจากต่อสู้กับมวยสมัครเล่นมาหลายปี เธอก็หันมาสนใจวูซู กระทั่งในปี ค.ศ. 2004 เธอเริ่มเอาดีด้านมวยไทย
หลังสำเร็จการศึกษาจากไฮสกูล เธอได้เข้าเรียนที่มหาวิทยาลัยกาซี ในอังการา และได้รับปริญญาด้านกีฬาและพลศึกษาในปี ค.ศ. 2002 หลังจากหลายปีของการว่างงาน เธอได้มาเป็นครูโรงเรียนมัธยมศึกษาในอิสตันบูล
เมื่อถามเกี่ยวกับชื่อเล่นของเธอ เธอได้แสดงความคิดเห็น: "มีคำพูดที่ว่า 'นักมวยปล้ำที่ดีทำให้หูของเขายังคงอยู่ และนักมวยที่ดีทำให้จมูกของเขายังคงอยู่' ซึ่งฉันสามารถรักษาใบหน้าของฉันไม่ให้ด่างพร้อยจนถึงตอนนี้ ในการแข่งขันที่ประเทศฮังการี คู่ชกชาวรัสเซียตั้งชื่อฉันว่า 'เจ้าหญิงนักรบซีนา' และตอนนี้สามีของฉันเองก็เรียกฉันว่า 'ซีนา' เช่นกัน"
ครอบครัว
เมื่อวันที่ 16 กันยายน ค.ศ. 2010 นูรฮายัต ฮิชัคมอซาร์ แต่งงานกับนักสู้เค-วัน แอร์ฮาน เดนิซ (เจ้าของฉายาพิตบูลโจมตี) ซึ่งเป็นแชมป์คิกบ็อกซิงชาวตุรกีและอดีตเทรนเนอร์ของเธอ
อาลบี
อาลบี (ฝรั่งเศสและAlbi) เป็นเมืองหลัก (Chef-lieu) ของเขตจังหวัดตาร์น แคว้นอ็อกซีตานี ทางภาคใต้ของประเทศฝรั่งเศส ตั้งอยู่บนแม่น้ำตาร์น ห่างจากเมืองตูลูซ ประมาณ 85 กิโลเมตร จากทางทิศตะวันออกเฉียงเหนือ
เมืองอาลบี เคยเป็นเมืองที่อยู่ภายใต้การปกครองของอัครมุขนายกแห่งอาลบี ซึ่งอยู่ในมุขมณฑลแห่งอาลบี (Diocese of Albi) เขตเมืองอาลบี ได้แก่ เมืองเก่า ซึ่งในปัจจุบันตั้งอยู่ตรงกลางใจเมือง และบริเวณรอบของมหาวิหารอาลบี ได้รับการขึ้นทะเบียนเป็นมรดกโลกโดยองค์การยูเนสโก เมื่อปีค.ศ. 2010 ในนาม Espicopal City of Albi (Cité épiscopale d'Albi)
การปกครอง
เมืองอาลบีเป็นศูนย์กลางการปกครอง (Chef-lieu) ประกอบด้วยตำบล (Canton) ทั้งหมด 6 ตำบล แบ่งย่อยออกเป็นเทศบาลรวมทั้งสิ้น 18 เทศบาล (Commune)
ประวัติ
ได้มีการค้นพบหลักฐานการตั้งรกรากของมนุษย์สมัยยุคสำริด (ประมาณ 3,000-600 ปีก่อนคริสตกาล) และหลังจากชัยชนะของชาวโรมันต่อชาวกอลในปี 51 ก่อนคริสตกาล เมืองได้ถูกเรียกว่า Civitas Albigensium การขุดค้นทางโบราณคดีไม่พบหลักฐานสมัยโรมันเก่า จึงสันนิษฐานได้ว่าอาลบีจัดเป็นเมืองในยุคโรมันสมัยใหม่
ในปีค.ศ. 1040 ได้มีการขยายตัวเมือง และมีการสร้างสะพาน (สะพานเก่า หรือ Pont Vieux) มีการขยายเมืองใหม่ เนื่องจากการค้าขายระหว่างเมืองทำให้อาลบีเริ่มมีความมั่งคั่งทางเศรษฐกิจ อีกทั้งยังมีการเรียกเก็บค่าผ่านทางจากใช้สะพานอีกด้วย
ในปี.ศ. 1208 พระสันตะปาปาและกษัตริย์แห่งฝรั่งเศสได้ร่วมมือกันทำสงครามกับพวกนอกรีต แคทาร์ พื้นที่แถบนั้นประสบความยากลำบากจากสงครามจนต้องถูกผนวกเป็นเมืองขึ้นต่อกษัตริย์ฝรั่งเศส
หลังจากสงครามเสร็จสิ้นลงราวปลายคริสต์ศตวรรษที่ 13 พระสังฆราชแบร์นาร์ เดอ กัสตาแน ได้สร้างพระราชวังเสร็จ โดยมีลักษณะเป็นป้อมปราการ โดยต่อมาเขาได้สั่งให้มีการสร้างมหาวิหารนักบุญเซซีลีอาตั้งแต่ปีค.ศ. 1282 ในขณะนั้นเป็นยุคที่รุ่งเรืองทางการค้า จากการปลูกต้นคราม พืชที่ใช้สำหรับการย้อมผ้า เพื่อการค้า โดยมีประจักษ์พยานจากความร่ำรวยได้จากบ้านเรือนที่ตกแต่งแบบเรอแนซ็องส์ อาลบีก็ได้เก็บรักษามรดกความสวยงามทางสถาปัตยกรรมตั้งแต่สมัยโบราณมาจนถึงทุกวันนี้
แหล่งท่องเที่ยวสำคัญ
มหาวิหารอาลบีถือเป็นงานสถาปัตยกรรมกอทิกชั้นเลิศ สร้างราวคริสต์ศตวรรษที่ 13 ถึง 15 โดยมีลักษณะที่โดดเด่นทางการออกแบบอย่างตรงกันข้าม โดยเฉพาะภายนอกที่เป็นป้อมปราการอย่างแข็งแรง และงานตกแต่งภายในอย่างวิจิตรพิสดาร สร้างเพื่อเป็นอนุสรณ์แก่ความศรัทธาในคริสต์ศาสนาภายหลังจากการสงครามกับพวกนอกรีตแคทาร์ ตัววิหารขนาดใหญ่นี้สร้างจากอิฐซึ่งได้ทนทานมานับศตวรรษ ประกอบด้วย ประตูทางเข้า Dominique de Florence หอระฆังสูง 78 เมตร เบญจาคริสต์ที่ตั้งอยู่บริเวณทางเข้า (สร้างราวปี ค.ศ. 1515-1540) ฉากกางเขน เป็นฉากแกะบนหินในแบบกอธิกช่วงปลาย ที่มีผลงานรูปสลักของศิลปินชาวเบอร์กันดีกว่า 200 รูป
อีกหนึ่งสิ่งก่อสร้างที่สำคัญ ที่มาอายุมากกว่าพระราชวังพระสันตะปาปาแห่งอาวีญง คือพระราชวังพระสังฆราช (Palais de la Berbie) ซึ่งในปัจจุบันเป็นพิพิธภัณฑ์ตูลูซ-โลแทร็ก (Musée Toulouse-Lautrec) ซึ่งเป็นปราสาทที่เก่าแก่และสมบูรณ์ที่สุดในประเทศฝรั่งเศส พระราชวังแห่งนี้สร้างเสร็จราวช่วงปลายคริสต์ศตวรรษที่ 13 โดยชื่อเรียกมาจากภาษาอุตซิตา ว่า บิสเบีย (Bisbia) มีความหมายว่า พระสังฆราช
สะพานเก่า (Pont Vieux) ซึ่งยังใช้มาถึงปัจจุบันมีอายุเกือบหนึ่งพันปี โดยแรกสร้างโดยหินในปีค.ศ. 1035 แล้วเสริมด้วยอิฐในภายหลัง มีเสาโค้งจำนวน 8 เสา มีความยาวสะพานรวม 151 เมตร ในช่วงคริสต์ศตวรรษที่ 14 ได้มีการดัดแปลงเพิ่มเติมให้มีลักษณะเป็นป้อมปราการ โดยมีสะพานยกคอยป้องกันการรุกราน
มรดกโลก
องค์การยูเนสโกได้ยกย่องถึงตัวสะพานเก่า (Pont-Vieux) ย่านโบสถ์แซ็ง-ซาลวี (Collégiale Saint-Salvi) ย่านมหาวิหารแบบป้อมปราการ (ปลายศตวรรษที่ 13) ในแบบสถาปัตยกรรมกอทิกชั้นเยี่ยมตามแบบฝรั่งเศสตอนใต้โดยใช้อิฐสีส้มพื้นเมือง พระราชวังพระสังฆราช (Palais de la Berbie) และย่านที่อยู่อาศัยโบราณ ทำให้องค์ประกอบโดยรวมของเมืองแห่งอาลบี มีอัตลักษณ์อันหนึ่งอันเดียวกันที่ไม่เปลี่ยนแปลงในรอบหลายร้อยปี ตั้งแต่ยุคกลางจนถึงปัจจุบัน
เมืองพี่น้อง
อาลบีเป็นเมืองพี่น้องกับเมืองดังนี้:
มนุษย์เล็กในเปลือกสมอง
ประเภท
มนุษย์เล็กส่วนสั่งการ (motor homunculus) เป็นแผนที่บริเวณสมองที่อุทิศให้กับการแปลผลของประสาทสั่งการสำหรับส่วนต่าง ๆ ของร่างกาย เปลือกสมองส่วนสั่งการปฐมภูมิ (primary motor cortex) อยู่ที่ precentral gyrus ของสมองกลีบหน้าและได้รับกระแสประสาทมาจาก premotor area ของสมองกลีบหน้า
มนุษย์เล็กส่วนรับความรู้สึก (sensory homunculus) เป็นแผนที่บริเวณสมองที่อุทิศให้กับการแปลผลของประสาทรับความรู้สึกทางกายสำหรับส่วนต่าง ๆ ของร่างกาย เปลือกสมองส่วนรับความรู้สึกทางกายอยู่ที่รอยนูนหลังร่องกลาง (postcentral gyrus) และได้รับกระแสประสาทจากทาลามัส ซึ่งก็ได้รับกระแสประสาทมาจากก้านสมองและไขสันหลัง
การจัดระเบียบ
บริเวณของเปลือกสมองที่อุทิศให้กับร่างกายแต่ละส่วนจะไม่เป็นไปตามสัดส่วนพื้นที่หรือปริมาตรของร่างกายส่วนนั้น ๆ แต่เป็นไปตามการส่งเส้นประสาทไปเลี้ยงบริเวณนั้น ๆ ดังนั้น บริเวณร่างกายที่มีเส้นประสาทรับความรู้สึกและเส้นประสาทสั่งการมากกว่าก็จะใหญ่กว่าในแผนที่ ในขณะที่บริเวณที่มีเส้นประสาทน้อยกว่าก็จะเล็กกว่า จึงได้ภาพมนุษย์ที่บิดเบี้ยว มีมือ ปาก และหน้าใหญ่ผิดสัดส่วน
ในส่วนด้านล่าง เลยบริเวณที่รับความรู้สึกเกี่ยวกับฟัน เหงือก ขากรรไกร ลิ้น และคอหอยเป็นบริเวณรับความรู้สึกจากในท้อง ส่วนด้านบนเลยบริเวณของนิ้วเท้าไป ทั่วไปเชื่อว่าเป็นเครือข่ายประสาทรับความรู้สึกสำหรับอวัยวะเพศ แต่งานศึกษาหลัง ๆ เช่น ปี 2009 และ 2015 เสนอว่า อาจมีบริเวณสองบริเวณสำหรับอวัยวะเพศ โดยบริเวณหนึ่งเกี่ยวกับการกระตุ้นอารมณ์ทางเพศ และอีกบริเวณหนึ่งเกี่ยวกับความรู้สึกที่เหลือ
การค้นพบ
ประสาทศัลยแพทย์ชาวอังกฤษไวล์เดอร์ เพ็นฟิลด์ (Wilder Penfield) และเพื่อนร่วมงาน (Edwin Boldrey และ Theodore Rasmussen) ได้เครดิตว่า เป็นผู้เริ่มแนวคิดเกี่ยวกับมนุษย์เล็กของประสาทรับความรู้สึกและประสาทสั่งการ แม้จะไม่ใช่นักวิทยาศาสตร์พวกแรกที่พยายามทำหน้าที่ของสมองให้เห็นเป็นรูปธรรมด้วยมนุษย์เล็ก แต่ก็เป็นพวกแรกที่แยกแยะหน้าที่การรับรู้กับหน้าที่สั่งการ แล้วทำแผนที่ต่างหาก ๆ ตามสมอง แสดงผลเป็นเป็นมนุษย์เล็กสองตัว อนึ่ง ภาพวาดของพวกเขาและภาพต่อ ๆ มาที่เกี่ยวเนื่องกันอาจเป็นแผนที่ทางมโนภาพซึ่งมีชื่อเสียงที่สุดในสาขาประสาทวิทยาศาสตร์ปัจจุบัน เพราะแสดงข้อมูลที่น่าเชื่อถือและประทับใจแม้เห็นเพียงผาด ๆ หมอเพ็นฟิลด์ได้เริ่มแนวคิดเกี่ยวกับมนุษย์เล็กนี้เป็นการทดลองทางความคิด จนถึงจินตนาการแม้โลกสมมุติที่มนุษย์เล็กอาศัยอยู่ ซึ่งเขาเรียกว่า "if" หมอและเพื่อนร่วมงานได้ทดลองด้วยการกระตุ้นทางไฟฟ้าที่บริเวณสมองต่าง ๆ ของคนไข้ที่กำลังผ่าตัดที่สมองเพื่อควบคุมการชัก และดังนั้นจึงสามารถสร้างแผนที่ภูมิลักษณ์ของสมองและมนุษย์เล็กตามแผนที่นั้น ๆ
งานศึกษาเมื่อไม่นานได้เพิ่มความเข้าใจในเรื่องการจัดระเบียบตามภูมิลักษณ์ (somatotopic arrangement) ด้วยเทคนิคต่าง ๆ เช่น การสร้างภาพโดยกิจด้วยเรโซแนนท์แม่เหล็ก (fMRI)
การทำเป็นตัวแทน
หมอเพ็นฟิลด์ได้เรียกแนวคิดประดิษฐ์ของเขาว่าเป็น "คนพิกล" (grotesque creatures) เพราะมีสัดส่วนร่างกายที่ประหลาด เช่น ประสาทรับความรู้สึกจากมือมายุติเป็นบริเวณใหญ่ ๆ ในสมอง ทำให้มือของมนุษย์เล็กมีขนาดใหญ่ตามกัน เทียบกับประสาทจากตัวและแขนที่ใช้บริเวณที่เล็กกว่ามาก ทำให้ลำตัวและแขนของมนุษย์เล็กดูน้อยและอ่อนแอโดยเปรียบเทียบ
มนุษย์เล็กของหมอมักแสดงเป็นผังสองมิติ ซึ่งจริง ๆ ก็ง่ายเกินไป เพราะไม่ได้แสดงข้อมูลทั้งหมดที่หมอรวบรวมจากคนไข้ประสาทศัลยกรรมของเขา บริเวณที่แสดงส่วนร่างกายต่าง ๆ จริง ๆ ก็ไม่อาจแบ่งออกจากกันได้อย่างชัดเจน เพราะมีส่วนที่คาบเกี่ยวกันอย่างสำคัญในบริเวณติด ๆ กัน ดังนั้น ภาพที่ง่ายเกินไปอาจทำให้คิดว่า รอยโรคในเปลือกสมองส่วนสั่งการจะก่อความพิการที่กล้ามเนื้อโดยเฉพาะ ๆ แต่นี่เป็นความเข้าใจผิดอย่างหนึ่ง เพราะรอยโรคจริง ๆ ทำให้กลุ่มกล้ามเนื้อที่ทำงานร่วมกัน (synergistic) มีปัญหา นี้จึงแสดงว่า เปลือกสมองส่วนสั่งการทำงานโดยการขยับกล้ามเนื้อเป็นกลุ่ม ๆ อย่างประสานกัน
มนุษย์เล็กยังสามารถแสดงเป็นรูปสามมิติ (เช่นตามรูปแกะสลักมนุษย์เล็กของประสาทรับความรู้สึกที่มองเห็นจากมุมต่าง ๆ ด้านล่าง) ซึ่งอาจทำให้เข้าใจง่ายกว่าว่า ร่างกายแต่ละส่วนมีเส้นประสาทไปเลี้ยงมากน้อยเพียงแค่ไหน ถึงจะมีข้อเสียว่า แบบสามมิติเช่นนี้ไม่แสดงบริเวณสมองที่สัมพันธ์กับส่วนต่าง ๆ ของร่างกาย
ฟิล บาร์ดสลีย์
ฟิลลิป แอนโทนี "ฟิล" บาร์ดสลีย์ (Phillip Anthony "Phil" Bardsley) เกิดเมื่อวันที่ 28 มิถุนายน ค.ศ. 1985 เป็นนักฟุตบอลอาชีพชาวสกอตแลนด์ ปัจจุบันเล่นในตำแหน่งแบ็กขวาให้กับสโมสรฟุตบอลเบิร์นลีย์ในพรีเมียร์ลีก และฟุตบอลทีมชาติสกอตแลนด์ เขาเกิดในประเทศอังกฤษ แต่คัดเลือกกับทีมชาติสกอตแลนด์จากพ่อของเขาที่เกิดในกลาสโกว์
กีฬาแบดมินตันในโอลิมปิกฤดูร้อน 2024
การแข่งขันกีฬาแบดมินตันในโอลิมปิกฤดูร้อน 2024 จะจัดการแข่งขันที่กรุงปารีส ประเทศฝรั่งเศส มีกำหนดจัดตั้งแต่วันที่ 27 กรกฎาคมถึง 5 สิงหาคม ค.ศ. 2024 ที่ปอร์ต เดอ ลา ชาแปล อารีน่า นักแบดมินตันเข้าแข่งขันทั้งหมด 172 คน โดยแบ่งชายและหญิงเท่า ๆ กัน จะแข่งขันชิงเหรียญรางวัล 5 รายการ (ประเภทละ 2 รายการ และ ผสม 1 รายการ) ซึ่งมีจำนวนเหรียญรางวัลเท่ากันกับการแข่งขันครั้งก่อนหน้า
การคัดเลือก
โควต้านักแบดมินตัน 172 ตำแหน่ง โดยแบ่งเป็นชายและหญิงเท่า ๆ กัน สำหรับการแข่งขันที่ปารีส 2024; คณะกรรมการโอลิมปิกแห่งชาติสามารถส่งนักแบดมินตันได้สูงสุด 8 คนในการแข่งขันชิงเหรียญ 5 รายการ (ประเภทชายเดี่ยวและหญิงเดี่ยว ชายคู่ หญิงคู่ และคู่ผสม) ประเทศเจ้าภาพ ฝรั่งเศส ได้รับโควต้ารายการละ 1 ตำแหน่ง สำหรับประเภทชายและหญิงเดี่ยว จะได้รับคัดเลิอกอย่างเป็นทางการสำหรับนักแบดมินตันที่มีอันดับสูงสุดตามลำดับ ในขณะที่สองตำแหน่งจะมอบสิทธิ์ให้คระกรรมการโอลิมปิกแห่งชาติซึ่งสนใจที่จะให้นักแบดมินตันแข่งขันในปารีส 2024 ภายใต้หลักการสากล
นักแบดมินตันที่เหลือจะต้องผ่านกระบวนการคัดเลือกโดยตรงเพื่อรักษาโควต้าในประเภทของตนสำหรับปารีส 2024 ผ่านรายการจัดอันดับ "Race to Paris" ซึ่งจัดทำโดยสหพันธ์แบดมินตันโลก รอบคัดเลือกจะเริ่มในวันที่ 1 พฤษภาคม ค.ศ. 2023 และจะสิ้นสุดในวันที่ 28 เมษายน ค.ศ. 2024 โดยจะมีการเผยแพร่รายชื่อผู้มีสิทธิ์ขั้นสุดท้ายสองวันหลังจากกำหนดเส้นตาย
ไก่พื้นเมือง
ไก่พื้นเมือง อาจหมายถึง
ฝ่าวิบัติเพลิงนรก
ฝ่าวิบัติเพลิงนรก (Deepwater Horizon) เป็นภาพยนตร์ชีวประวัติ/ภัยพิบัติ/ระทึกขวัญ กำกับโดยปีเตอร์ เบิร์ก เขียนบทโดยแมทธิว ไมเคิล คาร์นาแฮนและแมทธิว แซนด์ โดยอิงจากบทความ Deepwater Horizon's Final Hours โดยเดวิด บาร์สโตว์, เดวิด โรห์ดและสเตฟานี ซอล นำแสดงโดยมาร์ก วาห์ลเบิร์ก, เคิร์ต รัสเซลล์, จอห์น มัลโควิช, จีนา ราดรีเกซ, ดีแลน โอ'ไบรอันและเคต ฮัดสัน ภาพยนตร์มีเนื้อหาเกี่ยวกับเหตุระเบิดและน้ำมันรั่วไหลของแท่งขุดเจาะ ดีพวอเทอร์ฮอไรซัน ในอ่าวเม็กซิโกเมื่อปี ค.ศ. 2010
ฝ่าวิบัติเพลิงนรก เริ่มถ่ายทำในเดือนเมษายน ค.ศ. 2015 ที่เมืองนิวออร์ลีนส์ รัฐลุยเซียนา ออกฉายรอบปฐมทัศน์ที่เทศกาลภาพยนตร์นานาชาติโทรอนโต และออกฉายในสหรัฐอเมริกา วันที่ 30 กันยายน ค.ศ. 2016
เรื่องย่อ
วันที่ 20 เมษายน ค.ศ. 2010 แท่นขุดเจาะน้ำมัน ดีพวอเตอร์ฮอไรซัน ของบริษัททรานส์โอเชียนเริ่มการขุดเจาะน้ำมันที่ชายฝั่งทางใต้ของรัฐลุยเซียนาร่วมกับบริษัทน้ำมันบีพี ไมค์ วิลเลียมส์และจิมมี ฮาร์เรลล์ หัวหน้าของเขาแปลกใจที่กลุ่มคนงานที่ทำหน้าที่เทซีเมนต์ลงในหลุมเจาะกลับไปโดยยังไม่ได้ทดสอบแรงดัน เมื่อรู้ว่าเป็นคำสั่งของโดนัลด์ วิดรีนและโรเบิร์ต คาลูซา คนของบริษัทบีพี ฮาร์เรลล์ไปพบทั้งสองเพื่อให้พวกเขาทดสอบแรงดันในหลุม แต่ยังไม่ทันที่ฮาร์เรลล์จะสรุปผล วิดรีนสั่งให้เปิดหลุม ทำให้น้ำมันปริมาณมหาศาลพุ่งขึ้นมา คนงานของแท่นขุดเจาะพยายามจะปิดหลุมแต่ไม่สำเร็จ
แอนเดรีย เฟลย์ตัส ผู้ควบคุมตำแหน่งเรือที่ทำงานร่วมกับแท่นขุดเจาะพยายามติดต่อเจ้าหน้าที่ชายฝั่ง แต่หัวหน้าของเธอแย้งว่าแท่นขุดเจาะยังไม่มีอันตราย ต่อมาน้ำมันที่พุ่งขึ้นมาติดไฟทำให้เกิดการระเบิดขนาดใหญ่ ไมค์เข้าไปช่วยเหลือคนงานคนอื่น ๆ และฮาร์เรลล์ที่บาดเจ็บจากแรงระเบิด คนงานทั้งหมดรีบอพยพก่อนที่แท่นจะถล่ม เดล เบอร์คีน เพื่อนสนิทคนหนึ่งของไมค์สละชีวิตตัวเองเพื่อไม่ให้เครนร่วงลงมาทับคนงาน ไมค์และเคเลบ ฮอลโลเวย์ช่วยวิดรีนขึ้นเรือชูชีพได้สำเร็จ
การผลิต
วันที่ 8 มีนาคม ค.ศ. 2011 มีการประกาศว่าซัมมิตเอนเตอร์เทนเมนต์, พาร์ทิซิแพนท์มีเดียและอิมเมจเนชันได้รับสิทธิ์การดัดแปลงบทความ Deepwater Horizon's Final Hours ของหนังสือพิมพ์เดอะนิวยอร์กไทมส์เป็นภาพยนตร์ และวางตัวแมทธิว แซนด์และลอเรนโซ ดี โบนาเวนทูราเป็นผู้เขียนบทและผู้อำนวยการสร้างตามลำดับ ต่อมาวันที่ 24 กรกฎาคม ค.ศ. 2012 ริก โรมัน วอห์และมาร์ก วาห์เรเดียนถูกวางตัวให้เป็นผู้กำกับและผู้ร่วมอำนวยการสร้างตามลำดับ แต่ต่อมาวันที่ 11 กรกฎาคม ค.ศ. 2014 มีข่าวว่าเจ. ซี. แชนเดอร์จะทำหน้าที่ผู้กำกับ โดยมีแมทธิว ไมเคิล คาร์นาแฮนเป็นผู้ร่วมเขียนบท ต่อมาวันที่ 30 มกราคม ค.ศ. 2015 มีรายงานว่าปีเตอร์ เบิร์กจะทำหน้าที่ผู้กำกับแทนแชนเดอร์
การคัดเลือกนักแสดง
วันที่ 19 สิงหาคม ค.ศ. 2014 มีข่าวว่ามาร์ก วาห์ลเบิร์กจะร่วมแสดงในบทนำของภาพยนตร์ ต่อมาวันที่ 18 มีนาคม ค.ศ. 2015 จีนา ราดรีเกซได้รับเลือกให้แสดงบทนำฝ่ายหญิง เดือนต่อมา มีข่าวว่าดีแลน โอ'ไบรอันและเคิร์ต รัสเซลล์จะร่วมแสดงในภาพยนตร์เรื่องนี้ด้วย และมีข่าวว่าจอห์น มัลโควิชจะรับบทเป็นตัวแทนบริษัทน้ำมัน BP เคต ฮัดสันได้รับการประกาศว่าจะร่วมแสดงในภาพยนตร์เรื่องนี้ในเดือนพฤษภาคม ค.ศ. 2015 โดยรับบทเป็นภรรยาของวาห์ลเบิร์ก
พญามังกร
พญามังกร หรือ เทพเจ้ามังกร เป็นเทพเจ้ามังกรในศาสนาชาวบ้านจีน ศาสนาพุทธในประเทศจีน ศาสนาพุทธในประเทศญี่ปุ่น ศาสนาพุทธในเกาหลีและศาสนาพุทธในประเทศเวียดนามและพื้นที่ที่รับอิทธิพลจากพุทธศาสนามหายานแบบจีน โดยเป็นเทพเจ้าแห่งน้ำและเทพเจ้าแห่งฝน โดยเทพเจ้าพญามังกรจีนมีสี่พระองค์ คือ  จตุรเทพมังกร (Sihai Longwang 四海龍王 "สี่เทพมังกรประจำทะเลทั้งสี่")
ฝ่าวิบัติเพลิงนรก
การตอบรับในประเทศไทย
ฝ่าวิบัติเพลิงนรก ทำรายได้เปิดตัวในประเทศไทย 3.02 ล้านบาท ระหว่างวันที่ 6 – 12 ตุลาคม ค.ศ. 2016 ภาพยนตร์เรื่องนี้ทำรายได้ 28.89 ล้านบาท
รางวัล
ฝ่าวิบัติเพลิงนรก ได้รับรางวัล:
เทปเปน—!!!
เทปเปน—!!! (てっぺんっ!!! (Teppen—!!!)) เป็นซีรีส์มังงะญี่ปุ่น เขียนเรื่องโดยอินูจุน และวาดภาพโดยนามามูงิ อิงจากกลุ่ม เซยู ซัง-ชิไม ทีม Y ซึ่งมาจากการรวมตัวของนักพากย์หญิง 3 คนคือมิโกอิ ซาซากิ, ไอมิ และ อายาซะ อิโต ตีพิมพ์ในนิตยสารบูชิโรดรายเดือน นิตยสารมังงะแนวโชเน็งของสำนักพิมพ์บูชิโรดตั้งแต่เดือนมกราคม พ.ศ. 2564 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 ซีรีส์อนิเมะโทรทัศน์ดัดแปลงโดยสตูดิโอ Drive ชื่อเรื่องว่า ''เทปเปน—!!!!!!!!!!!!!!! ลาฟฟิงทิลยูคราย'' ออกอากาศตั้งแต่เดือนกรกฎาคมถึงกันยายน พ.ศ. 2565
วัยซ่าเฮฮา
กลุ่มตลกมันไซตัวแทนของภูมิภาคคันไซ
เซเลบริชา
กลุ่มตลกมันไซตัวแทนของภูมิภาคโทไก
แดนคนเถื่อน
กลุ่มตลกมันไซตัวแทนของภูมิภาคคันโต
ชินเรียคุชะ
กลุ่มตลกมันไซตัวแทนของฮกไกโด
เจ้า เหวินซวน
เจ้า เหวินซวน (เกิด 9 มิถุนายน ค.ศ. 1960) เป็นนักแสดงชายชาวไต้หวัน โดยเริ่มเล่นภาพยนตร์ครั้งแรกในปี ค.ศ. 1993
เทปเปน—!!!
กระสุนนินจาสาว
กลุ่มตลกมันไซตัวแทนของภูมิภาคคันไซ
มังงะ
เทปเปน—!!! เขียนเรื่องโดยอินูจุน และวาดภาพโดยนามามูงิและได้รับการตีพิมพ์ในนิตยสาร บูชิโรดรายเดือน นิตยสารมังงะแนวโชเน็งของสำนักพิมพ์บูชิโรดตั้งแต่เดือนมกราคม พ.ศ. 2564 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3
อนิเมะ
อนิเมะโทรทัศน์ได้รับการประกาศทำอนิเมะโดยใช้ชื่อเรื่องว่า ''เทปเปน—!!!!!!!!!!!!!!! ลาฟฟิงทิลยูคราย'' ในวันที่ 6 มกราคม พ.ศ. 2564 ผลิตโดยสตูดิโอ Drive อนิเมะกำกับโดยโทชิโนริ วาตายาเบะ โดยมีชินจิ ทากามัตสึ เป็นหัวหน้าผู้กำกับ, จุน คูมาไงรับหน้าที่เขียนบทและดูแลสคริปต์, โยชิยูโกะ โอคุโบะรับหน้าที่ออกแบบตัวละคร และ Technoboys Pulcraft Green-Fund รับหน้าที่แต่งเพลง อนิเมะออกอากาศตั้งแต่วันที่ 2 กรกฎาคม ถึงวันที่ 24 กันยายน พ.ศ. 2565 ทางช่อง Tokyo MX, CTV, SUN, และ HTB เพลงเปิดคือ "Teppen— Tengoku ~TOP OF THE LAUGH!!!~" ร้องโดย Teppen— All Stars ยูนิตที่ประกอบด้วยสมาชิกหลัก 15 คน ในขณะที่เพลงปิดคือ "Ahatte Teppen" ร้องโดยเมย์น ครันชีโรลได้ลิขสิทธิ์อนิเมะเรื่องนี้
สืบเนื่องจากการลอบสังหารชินโซ อาเบะ เมื่อวันที่ 8 กรกฎาคม พ.ศ. 2565 มีการประกาศว่าตอนที่ 2 ที่วางแผนจะออกอากาศในวันที่ 9 กรกฎาคม พ.ศ. 2565 ถูกยกเลิกเนื่องจากมีโครงเรื่องเกี่ยวกับการลอบสังหาร และข้ามไปยังตอนที่ 3 ในสัปดาห์ต่อมาแทน ตอนที่ 2 กลับมาออกอากาศอีกครั้ง โดยออกอากาศในวันที่ 10 กันยายน พ.ศ. 2565 นอกจากนี้ จะมีการจัดทำตอนพิเศษที่ได้รับทุนจากเมืองมินะมิชิมาบาระ หากการระดมทุนสำเร็จ
ท้าวอินทรสุริยา (เชื้อ พึ่งบุญ)
ท้าวอินทรสุริยา มีนามเดิมว่า เชื้อ พึ่งบุญ (9 กรกฎาคม พ.ศ. 2423 – 22 สิงหาคม พ.ศ. 2467) เป็นเจ้าพนักงานฝ่ายในเพียงคนเดียวประจำราชสำนักพระบาทสมเด็จพระมงกุฎเกล้าเจ้าอยู่หัวในช่วงต้นรัชกาล ท่านเป็นธิดาพระนมทัด พึ่งบุญ ณ อยุธยา เป็นพี่สาวต่างบิดาของเจ้าพระยารามราฆพ (หม่อมหลวงเฟื้อ พึ่งบุญ) และพระยาอนิรุทธเทวา (หม่อมหลวงฟื้น พึ่งบุญ) ซึ่งเป็นข้าราชการคนสนิทของพระบาทสมเด็จพระมงกุฎเกล้าเจ้าอยู่หัว
ชีวิตช่วงต้น
ท้าวอินทรสุริยา มีนามเดิมว่า เชื้อ เกิดเมื่อวันศุกร์ ขึ้น 3 ค่ำ เดือน 8 ปีมะโรงโทศก จุลศักราช 1242 ตรงกับวันที่ 9 กรกฎาคม พ.ศ. 2423 เป็นธิดาคนโตของพระนมทัด เกิดแต่สามีเก่า มีน้องสาวร่วมบิดามารดาคนหนึ่งชื่อ ชื้น แต่เสียชีวิตไปนานแล้ว ด้วยความท่านเกิดในปีเดียวกันกับพระบาทสมเด็จพระมงกุฎเกล้าเจ้าอยู่หัว พระนมทัดจึงเข้าถวายตัวเป็นพระนม ท่านจึงได้ร่วมนมกับเจ้าฟ้าเจ้าแผ่นดินอยู่พักหนึ่ง
ต่อมาพระนมทัดเข้าเป็นภรรยาของพระยาประสิทธิศุภการ (หม่อมราชวงศ์ละม้าย พึ่งบุญ) บุตรชายของหม่อมกัมพล (เดิมคือหม่อมเจ้ากัมพล) และเป็นหลานของหม่อมไกรสร (เดิมคือพระเจ้าบรมวงศ์เธอ กรมหลวงรักษ์รณเรศ) ต้นราชสกุลพึ่งบุญ ท่านจึงมีน้องชายต่างบิดาอีกสองคน คือ เจ้าพระยารามราฆพ (หม่อมหลวงเฟื้อ พึ่งบุญ) และพระยาอนิรุทธเทวา (หม่อมหลวงฟื้น พึ่งบุญ)
ถวายตัว
เบื้องต้น ท้าวอินทรสุริยาถวายตัวในราชสำนักสมเด็จพระศรีพัชรินทราบรมราชินีนาถ พระบรมราชชนนีพันปีหลวง หรือเรียกว่าสำนักสมเด็จที่บน เมื่อ พ.ศ. 2439 ก่อนได้รับพระกรุณาโปรดเกล้าฯ ให้เป็นพระพี่เลี้ยงใหญ่ในพระบาทสมเด็จพระปกเกล้าเจ้าอยู่หัวเมื่อครั้งยังทรงพระเยาว์
หลังพระบาทสมเด็จพระมงกุฎเกล้าเจ้าอยู่หัวเสด็จนิวัตแผ่นดินสยาม ราชสำนักของพระองค์มีความผสมผสานระหว่างตะวันออกกับตะวันตกชัดเจน โดยโปรดที่จะประทับอยู่ฝ่ายหน้าตามอย่างวัฒนธรรมยุควิกตอเรีย แวดล้อมด้วยมหาดเล็กและกรมวังที่เป็นบุรุษเพศที่พระบาทสมเด็จพระมงกุฎเกล้าเจ้าอยู่หัวทรงคัดเลือกและอุปการะไว้ โดยทรงรับท้าวอินทรสุริยาผู้เคยร่วมนมกับพระนมทัด เป็นเจ้าคุณพนักงานฝ่ายในตำแหน่งพระภูษา และพระสุคนธ์เพียงคนเดียวเมื่อแรกนิวัตพระนคร ถือเป็นข้าราชสำนักฝ่ายในเพศหญิงที่ปฏิบัติหน้าที่ต่อพระองค์โดยตรง หรือรับใช้ส่วนพระองค์เพียงคนเดียว ใน ประวัติท้าวอินทรสุริยา (2480) ระบุว่า "...และไม่ว่าจะเสด็จพระราชดำเนินประพาศหัวเมืองแห่งใด ท้าวอินทรสุริยา มีน่าที่โดยเสด็จพระราชดำเนินแทบทุกคราว..." ด้วยมีเรือนไม้ในพระราชวังสนามจันทร์ จังหวัดนครปฐม เรียกว่า เรือนพระสุรภี สร้างไว้สำหรับท่านโดยเฉพาะ แม้จะมีข้าราชสำนักฝ่ายในที่เป็นสตรีเพศคอยปฏิบัติหน้าที่ในเขตพระราชฐานชั้นใน แต่ก็ไม่มีหน้าที่เกี่ยวข้องกับพระบาทสมเด็จพระมงกุฎเกล้าโดยตรงดั่งท้าวอินทรสุริยาเลย
ในกาลต่อมาพระบาทสมเด็จพระมงกุฎเกล้าเจ้าอยู่หัวทรงหมั้นหมายกับพระวรกัญญาปทาน พระองค์เจ้าวัลลภาเทวี ก็ได้แต่งตั้งคุณหญิงตระกูล ภูบาลบันเทิง เป็นนางสนองพระโอษฐ์ (Lady in Waitting) หม่อมหลวงป้อง มาลากุล เป็นต้นพระตำหนัก (Lady Bed-Chamber) เปรื่อง สุจริตกุล และประไพ สุจริตกุล เป็นนางพระกำนัล (Maid of Honour) ตามแบบราชสำนักยุโรปเป็นครั้งแรก และสมเด็จพระนางเจ้าอินทรศักดิศจี พระวรราชชายา อดีตพระบรมราชินีในรัชกาลก็ได้มีการแต่งตั้งเจ้าคุณพนักงานฝ่ายในอีก 12 คน ถึงกระนั้นท้าวอินทรสุริยายังมีบทบาทถวายการรับใช้สนองพระเดชพระคุณมาโดยตลอดรัชกาล เพราะช่วงท้ายรัชกาลพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้ท้าวอินทรสุริยารับหน้าที่พระเครื่องต้นไทยอีกตำแหน่งหนึ่ง
ถึงแก่อนิจกรรม
ท้าวอินทรสุริยาถึงแก่อนิจกรรมด้วยโรคหัวใจ เมื่อวันที่ 22 สิงหาคม พ.ศ. 2467 ณ บ้านนรสิงห์ จังหวัดพระนคร สิริอายุ 44 ปี ศพของท้าวอินทรสุริยาตั้งบำเพ็ญกุศลที่ตึกพระขรรค์ (ปัจจุบันคือตึกนารีสโมสร ทำเนียบรัฐบาล) ก่อนพระราชทานเพลิงศพใน พ.ศ. 2480 ณ สุสานหลวงวัดเทพศิรินทราวาส
ความเชื่อ
เจ้าหน้าที่กรมยุทธโยธาทหารบกทำการรื้อตึกนารีสโมสรที่มีโครงสร้างเป็นไม้และกระจกจำนวนมากเพื่อฉีดกำจัดปลวกเมื่อวันที่ 19 กรกฎาคม พ.ศ. 2557 ขณะเจ้าหน้าที่คนหนึ่งกำลังเก็บอุปกรณ์เพื่อย้ายสิ่งของ ก็ได้กลิ่นน้ำอบไทยคละคลุ้งไปทั่วจึงร้องตะโกนเรียกให้ช่วย เจ้าหน้าที่คนอื่นที่ตามเข้าไปช่วยก็ได้กลิ่นน้ำอบคลุ้งเช่นกัน ซึ่งตึกดังกล่าวเคยเป็นที่ตั้งศพของท้าวอินทรสุริยา และท่านก็เคยถวายงานพระสุคนธ์ ซึ่งเกี่ยวกับการทำน้ำอบไทยมาก่อน จากนั้นจึงมีการทำบุญทำเนียบรัฐบาลครั้งใหญ่ในเมื่อวันที่ 5 มิถุนายน พ.ศ. 2557 โดยอัญเชิญพระสงฆ์จากวัดมกุฏกษัตริยารามราชวรวิหาร จำนวน 9 รูป และวันที่ 14 กรกฎาคม พ.ศ. 2557 ก็ได้เชิญพระมหาราชครูพิธีศรีวิสุทธิคุณ (ชวิน รังสิพราหมณกุล) กระทำพิธีสักการะพระพรหม พระภูมิ และศาลตายาย
สากลที่สี่
สากลที่สี่ (Fourth International, FI) เป็นองค์การระหว่างประเทศสังคมนิยมปฏิวัติอันประกอบด้วยสาวกของเลออน ทรอตสกี (หรือเรียก Trotskyist) ซึ่งมีเป้าหมายที่เปิดเผยได้แก่การล้มล้างทุนนิยมโลกและการสถาปนาสังคมนิยมโลกผ่านการปฏิวัติโลก สากลที่สี่ก่อตั้งขึ้นในประเทศฝรั่งเศสในปี 1938 เมื่อหลังถูกขับออกจากสหภาพโซเวียต ทรอตสกีและสาวกมองว่าสากลที่สามหรือโคมินเทิร์น (Comintern) เป็นหุ่นเชิดของลัทธิสตาลิน จึงไม่อาจนำชนชั้นกรรมกรทั่วโลกให้มีอำนาจทางการเมืองได้ นักลัทธิทรอตสกีจึงตั้งองค์การของพวกตนขึ้นเพื่อแข่งขัน
ในปัจจุบัน ไม่มีสากลที่สี่ที่เป็นองค์การหนึ่งเดียวที่เชื่อมแน่นรวมเข้าด้วยกัน ตลอดการมีอยู่และประวัติศาสตร์ส่วนใหญ่ขององค์การ สากลที่สี่ถูกตามล่าโดยเจ้าหน้าที่ของพลาธิการกิจการภายในประชาชน (NKVD) ถูกปราบปรามทางการเมืองในประเทศ เช่น ประเทศฝรั่งเศสและสหรัฐ และถูกผู้สนับสนุนสหภาพโซเวียตปฏิเสธโดยมองว่าเป็น "ผู้เรียกร้องที่ไม่มีความชอบธรรม" สากลที่สี่ดิ้นรนเพื่อคงรักษาการติดต่อภายใต้ภาวะการถูกสลายและปราบปรามระหว่างสงครามโลกครั้งที่สอง เนื่องจากข้อเท็จจริงว่าการก่อการกำเริบของชนกรรมาชีพหลังจากนั้นมักอยู่ภายใต้อิทธิพลของนักลัทธิสตาลินและกลุ่มชาตินิยมสายก่อสงครามที่เข้ากับสหภาพโซเวียต นำไปสู่ความปราชัยสำหรับสากลที่สี่และนักลัทธิทรอตสกี ซึ่งหลังจากนั้นไม่มีอิทธิพลที่มีความหมายมากนักอีกต่อไป
กระนั้นในหลายส่วนของโลกรวมทั้งลาตินอเมริกา ยุโรป และเอเชียยังมีการรวมกลุ่มนักลัทธิทรอตสกีขนาดใหญ่ซึ่งดีงดูดผู้มีจุดยืนต่อต้านลัทธิสตาลินและการคุ้มครองลัทธิสากลนิยมของชนกรรมาชีพ ในกลุ่มเหล่านี้จำนวนหลายกลุ่มยังคงใช้ชื่อว่า "สากลที่สี่" โดยรวมอยู่ในชื่อองค์กร หรือเอกสารจุดยืนทางการเมืองที่สำคัญ หรือทั้งสองอย่าง สากลที่สี่มักมองโคมินเทิร์นว่าเป็นรัฐกรรมกรเสื่อมสภาพตามแนวของทฤษฎีและความคิดลัทธิทรอตสกี อย่างไรก็ดี ถึงแม้องค์การฯ มักมองว่าความคิดของตนก้าวหน้ากว่าและสูงส่งกว่าของสากลที่สาม แต่ก็มิได้ผลักดันให้เกิดการทำลายโคมินเทิร์น การกลับมาในปัจจุบันของสากลที่สี่ไม่ได้ดำเนินการเป็นหน่วยเชื่อมแน่นอย่างองค์การก่อนหน้านี้
สากลที่สี่มีการแตกแยกรุนแรงในปี 1940 และมีสามัคคีเภทที่สำคัญยิ่งขึ้นในปี 1953 มีการกลับมารวมกันบางส่วนของกลุ่มแยกต่าง ๆ ในปี 1963 แต่องค์การไม่เคยฟื้นตัวอย่างเพียงพอ และไม่อาจถือกำเนิดขึ้นใหม่เป็นการรวมกลุ่มระหว่างประเทศหนึ่งเดียว การตอบสนองของนักลัทธิทรอตสกีปรากฏในรูปของการก่อตั้งองค์การสากลหลายองค์การทั่วโลก โดยบางองค์การเห็นไม่ตรงกันว่าองค์การใดองค์การหนึ่งเป็นตัวแทนของมรดกและความต่อเนื่องทางการเมืองของสากลที่สี่ดั้งเดิมที่แท้จริง
ลัทธิทรอตสกี
นักลัทธิทรอตสกีมองว่าพวกตนกำลังดำเนินการเพื่อต่อสู้ทั้งลัทธิทุนนิยมและลัทธิสตาลิน ทรอตสกีสนับสนุนการปฏิวัติของชนกรรมาชีพดังที่ได้กล่าวในทฤษฎี "การปฏิวัติถาวร" ของเขา และเชื่อว่ารัฐกรรมกรจะไม่สามารถยื้อแรงกดดันจากโลกทุนนิยมที่เป็นปรปักษ์ได้ เว้นแต่การปฏิวัติสังคมนิยมจะกำเนิดขึ้นอย่างรวดเร็วในประเทศเหล่านั้นด้วย ทฤษฎีนี้ได้รับการเสนอเพื่อต่อต้านมุมมองที่นักลัทธิสตาลินถือกันว่า "สังคมนิยมในประเทศเดียว" สามารถตั้งขึ้นในสหภาพโซเวียตประเทศเดียว ยิ่งไปกว่านั้น ทรอตสกีและสาวกยังวิจารณ์อย่างรุนแรงต่อสภาพรวบอำนาจเบ็ดเสร็จที่เพิ่มขึ้นทุกที ๆ ของระบอบโจเซฟ สตาลิน พวกเขาให้เหตุผลว่าสังคมนิยมที่ปราศจากประชาธิปไตยเป็นไปไม่ได้ ฉะนั้นเมื่อเผชิญกับการขาดประชาธิปไตยที่เพิ่มขึ้นเรื่อย ๆ ในสหภาพโซเวียต จึงสรุปได้ว่ามันไม่ใช่รัฐกรรมกรสังคมนิยมอีกต่อไป แต่เป็นรัฐกรรมกรเสื่อมสภาพ
ทรอตสกีและสาวกจัดระเบียบตั้งแต่ปี 1923 เป็นฝ่ายค้านซ้าย พวกเขาต่อต้านการสร้างระบบข้าราชการประจำของสหภาพโซเวียต ซึ่งพวกเขาวิเคราะห์ว่าบางส่วนเกิดจากความยากจนและการแยกอยู่โดดเดี่ยวของเศรษฐกิจโซเวียต ทฤษฎีสังคมนิยมในประเทศเดียวของสตาลินได้รับการพัฒนาขึ้นในปี 1924 เพื่อตอบโต้ทฤษฎีการปฏิวัติถาวรของทรอตสกี ซึ่งให้เหตุผลว่าทุนนิยมเป็นระบบโลกและต้องอาศัยการปฏิวัติโลกเพื่อแทนที่มันด้วยสังคมนิยม ก่อนหน้าปี 1924 ทัศนะระหว่างประเทศของพรรคบอลเชวิคได้รับการชี้นำจากจุดยืนของทรอตสกี ทรอตสกีให้เหตุผลว่าทฤษฎีของสตาลินเป็นผลประโยชน์ของกลุ่มข้าราชการประจำซึ่งตรงกันข้ามกับชนชั้นกรรมกร
สุดท้ายทรอตสกีถูกเนรเทศในประเทศและผู้สนับสนุนเขาถูกจำคุก อย่างไรก็ดี ฝ่ายค้านซ้ายยังดำเนินการในทางลับในสหภาพโซเวียต ทรอตสกีถูกเนรเทศไปยังประเทศตุรกีในปี 1928 จากนั้นเขาย้ายไปประเทศฝรั่งเศส นอร์เวย์ และเม็กซิโกตามลำดับ เขาถูกลอบสังหารในประเทศเม็กซิโกในเดือนสิงหาคม 1940 ตามคำสั่งของสตาลิน
องค์การสากลทางการเมือง
องค์การสากลทางการเมืองเป็นองค์การของพรรคการเมืองหรือนักกิจกรรมที่มีเป้าหมายเพื่อประสานกิจกรรมกันเพื่อเป้าหมายร่วมกัน มีประเพณีที่นักสังคมนิยมจัดระเบียบในระดับระหว่างประเทศมาช้านานแล้ว และคาร์ล มากซ์ เป็นผู้เริ่มสมาคมกรรมกรระหว่างประเทศ (International Workingmen's Association) ซึ่งต่อมาเรียก "สากลที่หนึ่ง"
หลังการยุบสมาคมฯ ในปี 1876 มีกความพยายามรื้อฟื้นองค์การอีกหลายครั้ง จนลงเอยด้วยการก่อตั้งสังคมนิยมสากล (สากลที่สอง) ในปี 1889 แต่ก็มายุบไปอีกในปี 1916 เนื่องจากความไม่ลงรอยกันในเรื่องสงครามโลกครั้งที่หนึ่ง แม้ว่าจะมีการปฏิรูปองค์การในปี 1923 เป็นกรรมกรสากลและสังคมนิยมสากล แต่ผู้สนับสนุนการปฏิวัติเดือนตุลาคมและพรรคบอลเชวิคได้ก่อตั้งคอมมิวนิสต์สากล (โคมินเทิร์น) ที่ถือกันว่าเป็นสากลที่สามแล้ว องค์การดังกล่าวมีการจัดระเบียบแบบระบบศูนย์รวมอำนาจปกครองประชาธิปไตย (democratic centralism) โดยพรรคการเมืองที่เป็นสมาชิกถูกกำหนดให้ต่อสู้เพื่อนโยบายที่องค์การทั้งหมดรับรอง
โดยการประกาศตนเป็นสากลที่สี่ "พรรคการปฏิวัติสังคมนิยมโลก" นักลัทธิทรอตสกีประกาศตนต่อสาธารณะว่าตนสานต่อโคมินเทิร์นและองค์การก่อนหน้านี้ การตระหนักถึงความสำคัญขององค์การสากลก่อนหน้านี้เหล่านี้เกิดขึ้นร่วมกับความเชื่อว่าองค์การเหล่านั้นได้เสื่อมสภาพลง แม้ว่าสังคมนิยมสากลและโคมินเทิร์นยังคงมีอยู่ในเวลานั้น นักลัทธิทรอตสกียังไม่เชื่อว่าองค์การทั้งสองสามารถสนับสนุนสังคมนิยมปฏิวัติและสากลนิยมได้ ฉะนั้นรากฐานของสากลที่สี่บางส่วนจึงถูกกระตุ้นขึ้นบางส่วนจากความปรารถนาตั้งกระแสการเมืองที่เข้มแข็งมากขึ้น มากกว่าถูกมองว่าเป็นการต่อต้านของนักลัทธิคอมมิวนิสต์ต่อโคมินเทิร์นและสหภาพโซเวียต ทรอตสกีเชื่อว่าการก่อตั้งองค์การมีความเร่งด่วนมากกว่าสำหรับบทบาทที่องค์การมีในสงครามโลกที่กำลังเกิดขึ้นในช่วงนั้น
การตัดสินใจก่อตั้ง
ในต้นคริสต์ทศวรรษ 1930 ทรอตสกีและสาวกเชื่อว่าอิทธิพลของสตาลินเหนือสากลที่สามยังสามารถต่อสู้จากภายในประเทศและถูกย้อนกลับได้อย่างช้า ๆ พวกเขาจัดระเบียบเป็นฝ่ายค้านซ้ายสากลในปี 1930 ซึ่งตั้งใจให้เป็นกลุ่มผู้มีความเห็นต่อต้านลัทธิสตาลินในสากลที่สาม ผู้สนับสนุนสตาลินซึ่งเป็นส่วนใหญ่ของสากลที่สามไม่ยอมรับการต่อต้าน นักลัทธิทรอตสกีและผู้ต้องสงสัยถูกเนรเทศทั้งหมด ทรอตสกีอ้างว่านโยบายช่วงที่สามของโคมินเทิร์นมีส่วนช่วยให้อดอล์ฟ ฮิตเลอร์ เถลิงอำนาจในประเทศเยอรมนี และการเปลี่ยนไปสู่นโยบายแนวรบประชาชน (ซึ่งมุ่งสร้างเอกภาพกำลังต่อต้านลัทธิฟาสซิสต์ภายนอกทั้งหมด) ได้หว่านภาพลวงในปฏิรูปนิยมและสันตินิยมและ "กวาดถนนสำหรับการพลิกผันสู่ลัทธิฟาสซิสต์"
เมื่อถึงปี 1935 เขาอ้างว่าโคมินเทิร์นได้ตกสู่เงื้อมมือของระบบข้าราชการลัทธิสตาลินไปอย่างกู้คืนไม่ได้แล้ว หลังเขาและผู้สนับสนุนถูกขับออกจากสากลที่สาม ได้เข้าร่วมการประชุมของกรมพรรคสังคมนิยมกรุงลอนดอนที่อยู่นอกสังคมนิยมสากลและโคมินเทิร์น มีพรรคการเมืองสามพรรคในจำนวนนี้เข้ากับฝ่ายค้านซ้ายในการลงนามเอกสารที่ทรอตสกีเขียนขึ้นเรียกร้องให้มีสากลที่สี่ ซึ่งจะได้ชื่อว่า "ปฏิญญาสี่" (Declaration of Four) ต่อมา พรรคการเมืองสองพรรคได้พยายามถอยออกจากความตกลงนี้ แต่พรรคสังคมนิยมปฏิวัติดัตช์ได้ร่วมกับฝ่ายค้านซ้ายสากลประกาศสันนิบาตคอมมิวนิสต์ระหว่างประเทศ จุดยืนนี้ถูกค้านโดยอันเดร็ว นิน (Andreu Nin) และสมาชิกสันนิบาตบางคนที่ไม่สนับสนุนข้อเรียกร้องให้มีองค์การสากลใหม่ กลุ่มนี้ให้ความสำคัญกับการจัดกลุ่มใหม่กับฝ่ายค้านคอมมิวนิสต์อื่น หลัก ๆ คือฝ่ายค้านคอมมิวนิสต์สากล (International Communist Opposition, ICO) ที่เชื่อมโยงกับฝ่ายค้านขวาในพรรคโซเวียต ซึ่งเป็นการจัดกลุ่มที่สุดท้ายนำไปสู่การก่อตั้งสำนักระหว่างประเทศเพื่อเอกภาพสังคมนิยมปฏิวัติ (International Bureau for Revolutionary Socialist Unity) ทรอตสกีถือว่าองค์การเหล่านั้นเป็นองค์การสายกลาง สุดท้ายส่วนสเปนได้รวมเข้ากับส่วนสเปนของ ICO ก่อตั้งเป็นพรรคกรรมกรการสร้างเอกภาพลัทธิมากซ์ (Workers' Party of Marxist Unification) ทรอตสกีอ้างว่าการรวมตัวดังกล่าวเป็นการยอมจำนนต่อการเมืองสายกลาง พรรคกรรมกรสังคมนิยมเยอรมนีซึ่งเป็นฝ่ายซ้ายที่แยกตัวออกจากพรรคประชาธิปไตยสังคมนิยมเยอรมนีในปี 1931 ร่วมมือกับฝ่ายค้านซ้ายสากลช่วงหนึ่งในปี 1933 แต่ไม่นานก็ยกเลิกการเรียกร้ององค์การสากลใหม่
ในปี 1935 ทรอตสกีเขียน จดหมายเปิดผนึกถึงสากลที่สี่ ยืนยัน ปฏิญญาสี่ อีกครั้ง ขณะที่จดบันทึกทิศทางล่าสุดของโคมินเทิร์นและสังคมนิยมสากล เขาเรียกร้องในจดหมายให้มีการจัดตั้งสากลที่สี่อย่างเร่งด่วน "การประชุมระหว่างประเทศสำหรับสากลที่สี่" จัดขึ้นในกรุงปารีสในเดือนมิถุนายน 1936 โดยรายงานลงว่าจัดที่เจนีวาด้วยเหตุผลด้านความปลอดภัย การประชุมนี้ยุบเลิกสันนิบาตคอมมิวนิสต์สากล และก่อตั้งขบวนการเพื่อสากลที่สี่ตามทัศนะของทรอตสกีแทน
รากฐานของสากลที่สี่ถูกมองว่าเป็นมากกว่าการเปลี่ยนชื่อของแนวโน้มระหว่างประเทศที่มีอยู่แล้ว มันให้เหตุผลว่าสากลที่สามได้เสื่อมสภาพไปแล้วอย่างสิ้นเชิง ฉะนั้นจึงต้องถูกมองว่าเป็นองค์การต่อต้านการปฏิวัติซึ่งจะปกป้องทุนนิยมในยามวิกฤต ทรอตสกีเชื่อว่าสงครามโลกที่ใกล้เข้ามาในเวลานั้นจะก่อให้เกิดคลื่นปฏิวัติของชนชั้นและการต่อสู้ของชาติ มากกว่าสงครามโลกครั้งที่หนึ่ง
สตาลินตอบโต้กำลังที่เพิ่มขึ้นของผู้สนับสนุนทรอตสกีด้วยการสังหารหมู่ทางการเมืองครั้งใหญ่ในสหภาพโซเวียต และการลอบสังหารผู้สนับสนุนและครอบครัวของทรอตสกีในต่างประเทศ เขาสั่งเจ้าหน้าที่สืบค้นเอกสารและภาพถ่ายประวัติศาสตร์เพื่อพยายามลบความทรงจำเกี่ยวกับทรอตสกีออกจากหนังสือประวัติศาสตร์ มารีโอ เค็สเลอร์ นักประวัติศาสตร์ ยังระบุว่า ผู้สนับสนุนของสตาลินใช้การต่อต้านยิวเพื่อปลุกเร้าอารมณ์ต่อทรอตสกีด้วย (เนื่องจากทรอตสกีเป็นยิว)
คำชี้แจงเหตุผลขององค์การคือการสร้างพรรคปฏิวัติหมู่ใหม่ซึ่งสามารถนำการปฏิวัติของกรรมกรที่ประสบความสำเร็จได้ องค์การได้เล็งเห็นโอกาสจากคลื่นปฏิวัติซึ่งจะพัฒนาขึ้นควบคู่และที่เป็นผลของสงครามโลกที่จะเกิดขึ้น ผู้แทนสามสิบคนเข้าร่วมการประชุมก่อตั้งซึ่งจัดขึ้นในเดือนกันยายน 1938 นอกกรุงปารีส มีการก่อตั้งสำนักเลขาธิการสากล ซึ่งมีนักลัทธิทรอตสกีและประเทศส่วนใหญ่ที่นักลัทธิทรอตสกีดำเนินการอยู่เป็นตัวแทน หนึ่งในข้อมติซึ่งที่ประชุมรับรองได้แก่โครงการเปลี่ยนผ่าน (Transitional Programme) ซึ่งเป็นถ้อยแถลงโครงการกลางของการประชุมใหญ่ โดยสรุปมโนทัศน์ยุทธศาสตร์และยุทธวิธีสำหรับช่วงปฏิวัติซึ่งที่ประชุมมองว่ากำลังเกิดขึ้นเนื่องจากสงครามซึ่งทรอตสกีพยากรณ์มาช่วงหนึ่งแล้ว โดยบรรจุความย่อสำหรับความเข้าใจร่วมกันของขบวนการในเวลานั้นและชุดนโยบายเปลี่ยนผ่านที่ออกแบบมาเพื่อพัฒนาการต่อสู้เพื่ออำนาจของกรรมกร
สงครามโลกครั้งที่สอง
เมื่อสงครามโลกครั้งที่สองปะทุในปี 1939 สำนักเลขาธิการสากลย้ายไปยังนครนิวยอร์ก คณะกรรมการบริหารสากลในสหรัฐไม่สามารถจัดประชุมได้ ส่วนใหญ่เนื่องจากการต่อสู้ในพรรคกรรมกรสังคมนิยม (Socialist Workers Party, SWP) ระหว่างผู้สนับสนุนของทรอตสกีกับแนวทางของแม็กซ์ ชากต์มัน, มาร์ติน แอเบิร์น และเจมส์ เบอร์นัม สำนักเลขาธิการประกอบด้วยสมาชิกคณะกรรมการเหล่านี้ซึ่งปรากฏว่าอยู่ในนคร ซึ่งส่วนใหญ่เป็นผู้ร่วมคิดของชากต์มัน ความไม่ลงรอยกันนี้มีศูนย์กลางอยู่ที่ความไม่เห็นด้วยของชากต์มันต่อนโยบายภายในของพรรค และต่อการแก้ต่างอย่างไม่มีเงื่อนไขของ FI ต่อสหภาพโซเวียต
ทรอตสกีเปิดการโต้วาทีสาธารณะกับชากต์มันและเบอร์นัม และพัฒนาจุดยืนของเขาในบทโจมตีชุดที่เขียนขึ้นระหว่างปี 1939–1940 และต่อมารวบรวมในชื่อ ในการแก้ต่างลัทธิมากซ์ (In Defense of Marxism) ผู้โน้มเอียงไปในทางของชากต์มันและเบอร์นัมลาออกจากองค์การสากลในต้นปี 1940 ร่วมกับสมาชิก SWP ประมาณร้อยละ 40
การประชุมฉุกเฉิน
ในเดือนพฤษภาคม 1940 การประชุมฉุกเฉินขององค์การสากลจัดขึ้นในสถานที่ลับ "ที่ไหนสักที่ในซีกโลกตะวันตก" ที่ประชุมรับรองคำประกาศเจตนาที่ทรอตสกีร่างขึ้นไม่นานก่อนเขาถูกลอบสังหาร และมีนโยบายต่าง ๆ ที่อยู่ในงานขององค์การสากล รวมทั้งการเรียกร้องให้สร้างเอกภาพของกลุ่มสากลที่สี่ในบริเตนที่แตกแยกกันอยู่ในเวลานั้น สมาชิกสำนักเลขาธิการที่สนับสนุนชากต์มันถูกที่ประชุมฉุกเฉินขับออก ด้วยการสนับสนุนของทรอตสกีเอง ขณะที่หัวหน้า SWP เจมส์ พี. แคนนอน ต่อมากล่าวว่าเขาไม่เชื่อว่าการแตกแยกจะเป็นที่สุด แต่ทั้งสองกลุ่มก็มิได้กลับมารวมกัน มีการแต่งตั้งคณะกรรมการบริหารสากล ซึ่งมาอยู่ภายใต้อิทธิพลของพรรคกรรมกรสังคมนิยมที่เพิ่มขึ้นเรื่อย ๆ
สากลที่สี่ได้รับผลกระทบหนักระหว่างสงครามโลกครั้งที่สอง ทรอตสกีถูกลอบสังหาร เครือข่ายยุโรปของ FI จำนวนมากถูกนาซีทำลายและเครือข่ายเอเชียจำนวนมากถูกจักรวรรดิญี่ปุ่นทำลายเช่นกัน ผู้รอดชีวิตทั้งในยุโรป เอเชีย และที่อื่น ๆ ถูกตัดขาดออกจากกันและจากสำนักเลขาธิการองค์การสากล ฌ็อง วาน แอแยนอร์ต (Jean Van Heijenoort) เลขาธิการคนใหม่ ไม่สามารถทำอะไรได้มากนักนอกจากพิมพ์เผยแพร่บทความในวารสารทฤษฎีของ SWP ชื่อ สากลที่สี่ แต่ถึงแม้มีการพลัดถิ่น หลายกลุ่มยังต่อสู้เพื่อรักษาความเชื่อมโยงและสายสัมพันธ์ตลอดช่วงต้นของสงครามโดยกะลาสีที่สมัครอยู่ในกองทัพเรือสหรัฐ ซึ่งมีเหตุผลให้ไปเยือนมาร์แซย์ การติดต่อยังมีอยู่อย่างต่อเนื่อง แม้ไม่มีระยะเวลาแน่นอน ระหว่าง SWP กับนักลัทธิทรอตสกีบริติช ผลลัพธ์คือชาวอเมริกันใช้อิทธิพลที่มีอยู่กระตุ้นสันนิบาตสากลกรรมกรรวมเข้ากับองค์การสากลผ่านการรวมกับสันนิบาตสังคมนิยมปฏิวัติ ซึ่งเป็นสหภาพที่การประชุมฉุกเฉินขอมา
ในปี 1942 มีการโต้วาทีในเรื่องปัญหาชาติในทวีปยุโรประหว่างสมาชิกส่วนใหญ่ของ SWP กับขบวนการที่มีวาน แอแยนอร์ต, แอลเบิร์ต โกลด์แมน และฟีลิกซ์ มอร์โรว์ เป็นผู้นำ กลุ่มส่วนน้อยกลุ่มหลังนี้คาดว่าเผด็จการนาซีจะถูกแทนที่ด้วยทุนนิยมมิใช่การปฏิวัติสังคมนิยม นำไปสู่การฟื้นตัวของลัทธิสตาลินและประชาธิปไตยสังคมนิยม ในเดือนธันวาคม 1943 พวกเขาวิจารณ์ทัศนะของ SWP ว่าประเมินเกียรติภูมิที่กำลังเพิ่มขึ้นของลัทธิสตาลินและโอกาสสำหรับนักทุนนิยมที่จะมีการยอมผ่อนปรนตามแบบประชาธิปไตยต่ำเกินไป คณะกรรมการกลางของ SWP ให้เหตุผลว่าทุนนิยมประชาธิปไตยไม่อาจฟื้นตัวได้ ซึ่งจะส่งผลให้เกิดเผด็จการทหารโดยนักทุนนิยมหรือการปฏิวัติของกรรมกร และมองว่าจะยิ่งส่งเสริมความจำเป็นสำหรับการสร้างสากลที่สี่ และยึดมั่นอย่างเข้มงวดต่อการตีความงานของทรอตสกีตามแบบของคณะกรรมการฯ
การประชุมยุโรป
การโต้วาทียามสงครามเกี่ยวกับทัศนะหลังสงครามถูกเร่งด้วยข้อมติของการประชุมยุโรปในเดือนกุมภาพันธ์ 1944 ของสากลที่สี่ ที่ประชุมแต่งตั้งเลขาธิการยุโรปคนใหม่และเลือกตั้งมีคาลิส รัปติส ชาวกรีกซึ่งมีอีกชื่อหนึ่งว่ามีเชล ปาโบล เป็นเลขาธิการองค์การในยุโรป รัปติสและสมาชิกคนอื่นเริ่มการติดต่ออีกครั้งระหว่างพรรคการเมืองสายทรอตสกี การประชุมยุโรปขยายบทเรียนของการปฏิวัติที่กำลังเกิดขึ้นในประเทศอิตาลี และสรุปว่าคลื่นปฏิวัติจะกวาดทั่วทวีปยุโรปเมื่อสงครามยุติ SWP มีทัศนะคล้ายกัน พรรคคอมมิวนิสต์ปฏิวัติบริติชไม่เห็นด้วย และมองว่าทุนนิยมจะไม่ตกลงสู่วิกฤตใหญ่ แต่การฟื้นตัวของเศรษฐกิจกำลังเกิดขึ้นแล้ว กลุ่มหัวหน้าพรรคคอมมิวนิสต์สากลนิยมฝรั่งเศสให้เหตุผลคล้ายกันจนกระทั่งถูกขับออกจาก PCI ในปี 1948
การประชุมระหว่างประเทศ
ในเดือนเมษายน 1946 ผู้แทนจากภาคส่วนยุโรปที่สำคัญและกลุ่มอื่นมีจำนวนหนึ่งเข้าร่วม "การประชุมใหญ่สากลครั้งที่สอง" ซึ่งมีริเริ่มการตั้งสำนักเลขาธิการสากลของสากลที่สี่ใหม่โดยมี มีคาลิส รัปติส เป็นเลขาธิการ และแอร์เนสต์ มันเดล ชาวเบลเยียม มีบทบาทนำ
ปาโบลและมันเดลมุ่งตอบโต้ฝ่ายต่อต้านของฝ่ายข้างมากในพรรคคอมมิวนิสต์ปฏิวัติบริติชและพรรคคอมมิวนิสต์สากลนิยมฝรั่งเศส เดิมทีพวกเขากระตุ้นสมาชิกพรรคให้ออกเสียงขับหัวหน้าพรรคออก พวกเขาสนับสนุนฝ่ายต่อต้านของเจร์รี ฮีลี ใน RCP ส่วนในประเทศฝรั่งเศส พวกเขาสนับสนุนสมาชิกบางส่วน รวมทั้งปีแยร์ ฟร็องก์ และมาร์แซล ไบลพ์ทร็อย คัดค้านหัวหน้าพรรคคนใหม่ของ PCI แต่ด้วยเหตุผลต่างกัน
การยึดครองยุโรปตะวันออกของสตาลินเป็นประเด็นความกังวลหลัก และได้ก่อให้เกิดปัญหาการตีความ ทีแรก องค์การสากลมองว่าแม้ว่าสหภาพโซเวียตเป็นรัฐกรรมกรเสื่อมสภาพ แต่รัฐยุโรปตะวันออกหลังสงครามโลกครั้งที่สองยังเป็นรัฐของกระฎุมพี เนื่องจากการปฏิวัติจากข้างบนเป็นไปไม่ได้ และทุนนิยมยังคงอยู่รอด
อีกประเด็นหนึ่งที่ต้องจัดการคือความเป็นไปได้ของการฟื้นฟูเศรษฐกิจ ซึ่งทีแรกมันเดลปฏิเสธ (แต่ถูกบีบให้ทบทวนความเห็นของตนอย่างรวดเร็ว และต่อมาอุทิศดุษฎีนิพนธ์ของเขาให้กับทุนนิยมขั้นปลาย โดยวิเคราะห์ "ยุคที่สาม" ที่ไม่ได้คาดคิดของการพัฒนาทุนนิยม) ทัศนะของมันเดลสะท้อนความไม่แน่นอนในเวลานั้นเกี่ยวกับการคงอยู่ได้และการคาดการณ์ในอนาคตของทุนนิยม ไม่เพียงแต่ในกลุ่มนักลัทธิทรอตสกีต่าง ๆ เท่านั้น แต่ยังรวมถึงในหมู่นักเศรษฐศาสตร์ชั้นนำด้วย
การประชุมใหญ่โลกครั้งที่สอง
การประชุมใหญ่โลกครั้งที่สองในเดือนเมษายน 1948 มีผู้แทนจาก 22 ภาคส่วนเข้าร่วม ในที่ประชุมได้ถกเถียงในข้อมติหลายเรื่องทั้งปัญหายิว ลัทธิสตาลิน ประเทศอาณานิคม และสถานการณ์จำเพาะที่เผชิญกับภาคส่วนต่าง ๆ ในบางประเทศ เมื่อถึงจุดนี้ FI มีเอกภาพอยู่รอบทัศนะที่ว่า "รัฐกันชน" ในยุโรปตะวันออกยังเป็นประเทศทุนนิยมอยู่
วอลเลย์บอลชายไทยแลนด์ลีก 2006
วอลเลย์บอลชายไทยแลนด์ลีก 2006 หรือ วอลเลย์บอลชายไทยแลนด์ลีก 2549 (เป็นที่รู้จักกันในชื่อ แสงโสม ไทยแลนด์ลีก ตามชื่อของผู้สนับสนุนหลัก) เป็นการแข่งขันวอลเลย์บอลในระดับสูงสุดของประเทศไทย ซึ่งเป็นการแข่งขันครั้งที่ 1 ของวอลเลย์บอลไทยแลนด์ลีก โดยมีทีมเข้าแข่งขันชาย 8 ทีม และหญิง 8 ทีม สำหรับทีมชายสโมสรวอลเลย์บอลนครปฐม คว้าแชมป์ไปครองได้สำเร็จในการแข่งขันครั้งที่ 1
สากลที่สี่
การประชุมใหญ่โลกครั้งที่สอง
หลังการประชุม สำนักเลขาธิการสากลพยายามเปิดการสื่อสารกับระบอบของยอซีป บรอซ ตีโต ในยูโกสลาเวีย ในการวิเคราะห์ของพวกเขา ยูโกสลาเวียแตกต่างจากประเทศกลุ่มตะวันออกที่เหลือเพราะก่อตั้งโดยพลพรรคในสงครามโลกครั้งที่สองที่ต่อสู้การยึดครองของนาซี RCP ของบริเตนซึ่งมีจ็อก ฮาสตัน และเท็ด แกรนต์ สนับสนุน วิจารณ์ท่าทีนี้อย่างมาก